Dis tyd vir 'n D.F. Malan-Bloedrivier | Netwerk24
Dis tyd vir 'n D.F. Malan-Bloedrivier
Skoolbanke in die Hoërskool D.F. Malan in Bellville tydens eksamentyd. Foto: Jaco Marais
Graag leen ek van die Hoërskool D.F. Malan se skoollied: "D.F. Malan die sieraad van elk Afrikaner in die area voorwaar. Hier word ontwikkel die gees en verstand. Seuns en dogters staan hand aan hand, almal vereen in ons doel en ons strewe om vir jou, Suid-Afrika, te werk en te lewe."
Ek is 'n Malan, met my stamboom gevestig in die Hugenote-monument in Franschhoek, en my kinders se name daarin. Trots Afrikaner. Tog blyk my herkoms en identiteit, asook die Hoërskool D.F. Malan, 'n probleem en geleentheid vir politieke boelies te wees vir persoonlike en politieke munt.
Moet ons toegee aan politieke eise en ons knie buig sonder 'n demokratiese proses en referendum om die naam van die skool te verander in 'n stoomroller-proses? Moet ons afstand doen van ons stambome, kultuur en dit wat ons opgebou het oor tyd en met moeite – met min of geen ondersteuning van die staat?